周宣 (弘治進士)

周宣（），字彥通，號秋斋，福建興化府莆田縣人，軍籍，明朝政治人物。

 生平 
弘治十四年（1501年）辛酉科福建鄉試第三十名舉人。弘治十八年（1505年）中式乙丑科會試第二百三十二名，三甲第一百一十一名進士。授常德府推官，正德五年（1510年）三月擢升浙江道試監察御史，巡按山西，率台臣二十四人疏諫武宗南巡，被罚跪端门外烈日中三日。十五年二月提调北直隶学校，嘉靖初参与大禮議，出为山西按察司副使，督学政，拔取杨博、王与龄等人，五年（1526年）官至廣東按察使，六年六月升广东左布政使，九月因陳洸案回籍听勘。著有《秋斋集》《大明世宗肃皇帝实录卷之八十》：嘉靖六年九月，原问为民陈洸复上疏言前以议礼为邪党所诬，御史蓝田知县宋元翰、郎中叶应骢、按察使张佑、周宣、知府唐升，相与罗织成狱，而应骢、宣复杖死其连坐者几三十人，充军者十五人，乞行辩雪。事下刑部，署部事吏部左侍郎桂萼遂为洸颂冤，言洸通盗无状，而其子杀人无尸，非尽逮诸臣从公鞫问之，不得其情 。上以为然，诏锦衣卫差官校逮洸、元翰、应骢及续问郎中黄绾等，并词所连及俱至京听理，张佑等俱回籍待命。已而吏部侍郎方献夫言词所连及者不下三四百人，今诏并逮捕，必有无辜蒙害者，请较其轻重，非奸盗人证佐皆下所在抚按官勘报，不必概捕，致扰地方。从之。《莆田县志》：周宣字彦通，宏治乙丑进士，授常德府推官，治行为楚属冠。拜监察御史，巡按山西。已奉玺书出禁门，闻武宗下令南巡，率台官二十四人疏谏，武宗怒，罚跪端门外，烈日中三日，幸不死。及莅山西，去黷吏，固暹圉。改提督畿内学政。世宗自藩邸入御大宝，首疏治安之策，在培元气、伸士气，其要又口口学。献皇追崇大礼，宣疏引濮议，折衷于程子，口口当时张璁之说，语在明伦大典中。出为山西按察司副使，督学政，宣在北地三典文衡，甄拔多名，口口部尚书杨博、郎中王与龄其最显也。擢广东按察使，寻擢本省左布政使。潮人给事中陈洸不口口在臬司不之贷，洸恚甚，时宠臣郭勋庇山西口口李福达，为之为之行嘱，两京科道因之劾勋，勋谮口口口口口入狱，命侍郎张璁等三人判法司事，罗口口口口口口口口法司科道共百馀人，适口口口口口口口口口口宣前疏，乃坐宣在山西口口口口訴词不理，同百馀人罢免，事载钦明大狱中。宣性好读书，精染翰，又喜宾客，内子恒捐珥佐之。宣论文谈奕日高春，笑语融融，不知室之寠也。所著《秋斋集》若子卷。仲子鲲，见选举志。《福建通志》：周宣字彦通，莆田人。弘治乙丑进士，授常德推官，拜监察御吏，巡按山西，将行，会武宗南巡，率台官疏谏，罰跪端门外烈日中三日。及莅山西，去墨吏，固边圉，改畿内督学。世宗自藩邸入継，宣首疏治安之策，在培元气，伸士气，其要在端圣学。大礼议起，宣疏引濮议折衷程子，以正张孚敬之说。久之，督学山西，历广东布政，坐诬免归。著有秋斋集。子鲲，嘉靖戊戌进士，历江西按察副使。。

 家族 
曾祖周勃；祖父周輦，訓導；父周俅，訓導。母王氏。重庆下。弟周宗。

参考文献

Category:周姓
Category:莆田人
Category:明朝常德府推官
Category:明朝山西按察司副使
Category:明朝廣東按察使
Category:明朝廣東左布政使
Category:弘治十四年辛酉科福建鄉試舉人
Category:明朝浙江道監察御史